Je Jehans de Belevevre, sires de Bosjuant, chevaliers, fais savoir à touz ces qui verront et orront ces presantes lettres que je tien en fié dou noble baron Jeham de Chalon, signour d’Arlay, mon signour, tout quamque je tieng en Chamo et es appartenances de ce leu, c’est assavoir ma partie et la partie Guillaume de Belevevre, mon frere, arcediaicre de Flavigney; et de ces choses je suis antrez en son homaige. En tesmoignaige de laquel chose, j’ai mis mon seel en ces presentes lattres. Faites et données l’am Nostre Signour corrant par mil CC sexante et ouit, la semainne après les Bourdes.